**dor**

*FlorinDinu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e dor de-un prieten drag

Ca de un sfânt

Ca de-o lumină între cer și pământ

am ridicat un steag

Mi-am dat orgoliul jos

Și am strigat

Și toată lumea din cer s-a mirat

Credeam că sunt frumos

că n-aș mai fi avut

de nu trăiam

și nu trăiam să pierd ce aș fi vrut

Și aș fi vrut să lupt

Mi-e dor, mi-e frica mea

De un cuvânt

De o lumină între cer și pământ

Să mă-ntâlnesc cu ea

și n-am primit răspuns

Cerul s-a-nchis

Și am trezit și-am adormit un vis

Și timpul m-a străpuns

Și nu ne-au mai salvat

Iubirile

Stafii ne bântuim pe rând amintirile

Cum ne-am redestinat